S-6/2017

Mál þetta, sem dómtekið var í dag, er höfðað með tveimur ákærum, útgefinum af lögreglustjóranum á höfuðborgarsvæðinu. Fyrri ákæran er gefin út 10. janúar 2017, á hendur A-kvk-þgf K-kvk-þgf P-kvk-þgf, kt. 000000-0000, Stórakrika 2, Mosfellsbæ, fyrir eftirtalin umferðarlagabrot, með því að hafa:

1. Miðvikudaginn 7. september 2016, ekið bifreiðinni KY-088 óhæf um að stjórna henni örugglega vegna áhrifa ávana- og fíkniefna (í blóði mældist tetrahýdrókannabínól 0,5 ng/ml), svipt ökuréttindum norður Suðurlandsveg í Reykjavík, þar sem lögregla stöðvaði aksturinn á móts við Lögbergsbrekku.

Telst brot þetta varða við 1., sbr. 2. mgr., 45. gr. a, sbr. 1. mgr. 100. gr., umferðarlaga nr. 50/1987.

2. Laugardaginn 19. nóvember 2016, ekið bifreiðinni SV-892, svipt ökuréttindum vestur Vesturlandsveg í Mosfellsbæ, þar sem lögregla stöðvaði aksturinn á móts við Langatanga.

Telst brot þetta varða við 1. mgr. 48. gr., allt sbr. 1. mgr. 100. gr., umferðarlaga nr. 50/1987.

3. Miðvikudaginn 30. nóvember 2016, ekið bifreiðinni SV-892, svipt ökuréttindum vestur Suðurlandsveg í Reykjavík, þar sem lögregla stöðvaði aksturinn á móts við Lögbergsbrekku.

Telst brot þetta varða við 1. mgr. 48. gr., allt sbr. 1. mgr. 100. gr., umferðarlaga nr. 50/1987.

Þess er krafist að ákærða verði dæmd til refsingar, til greiðslu alls sakarkostnaðar og til að sæta sviptingu ökuréttar skv. 101. og 102. gr. laga nr. 50/1987, sbr. 25. og 26. gr. laga nr. 44/1993, sbr. 18. gr. laga nr. 66/2006 .

Síðari ákæran er gefin út á hendur ákærðu 21. mars 2017, fyrir umferðarlagabrot með því að hafa föstudaginn 30. desember 2016 ekið bifreiðinni SV-892 svipt ökurétti eftir Stórakrika við Krikaskóla í Mosfellsbæ.

Telst brot þetta varða við 1. mgr. 48. gr., sbr. 1. mgr. 100. gr. umferðarlaga nr. 50/1987, sbr. 3. gr. laga nr. 24/2007.

Þess er krafist að ákærða verði dæmd til refsingar og til greiðslu alls sakarkostnaðar.

Verjandi ákærðu krefst vægustu refsingar sem lög leyfa og hæfilegrar þóknunar sér til handa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærðu hafði verið gefinn kostur á að tjá sig um lagaatriði og ákvörðun viðurlaga.

Ákærða hefur skýlaust játað brot sín. Sannað er með játningu ákærðu og öðrum gögnum málsins að ákærða er sek um þá háttsemi sem henni er gefin að sök og er háttsemin réttilega heimfærð til refsiákvæða í ákæru.

Ákærða er fædd í september 1990. Samkvæmt framlögðu sakavottorði, dagsettu 3. janúar 2017, var ákærðu gert að sæta fangelsi í 75 daga fyrir brot gegn umferðar- og fíkniefnalögum með dómi Héraðsdóms Reykjavíkur, uppkveðnum 21. október 2016. Þá var henni gerð sektarrefsing vegna umferðarlagabrots með dómi Héraðsdóms Suðurlands, uppkveðnum 15. febrúar 2017.

Það brot sem ákærða er sakfelld fyrir í þessu máli samkvæmt fyrsta tölulið fyrri ákæru var framið fyrir uppkvaðningu dóms Héraðsdóms Reykjavíkur frá 21. október 2016 og verður ákærðu því dæmdur hegningarauki hvað það brot varðar, í samræmi við 78. gr. almennra hegningarlaga nr. 19/1940.

Við ákvörðun refsingar er miðað við að ákærða sé nú í þriðja sinn fundin sek um að aka undir áhrifum ávana- og fíkniefna og í annað og þriðja sinn fundin sek um að aka svipt ökurétti. Með hliðsjón af dómvenju, greiðlegri játningu ákærðu og 77. gr. almennra hegningarlaga nr. 19/1940 þykir refsing ákærðu hæfilega ákveðin fangelsi í 75 daga.

Ákærða greiði málsvarnarþóknun skipaðs verjanda síns, G-kk-ef S-x-x R-kk-ef hdl., 168.640 krónur, að meðtöldum virðisaukaskatti, og 87.014 krónur í annan sakarkostnað.

Af hálfu ákæruvaldsins flutti málið E-kvk-nf H-kvk-nf aðstoðarsaksóknari.

L-kvk-nf R-kvk-nf S-kvk-nf, aðstoðarmaður dómara, kveður upp dóminn.

D Ó M S O R Ð:

Ákærða, A-kvk-nf K-kvk-nf P-kvk-nf, sæti fangelsi í 75 daga.

Ákærða greiði málsvarnarþóknun skipaðs verjanda síns, G-kk-ef S-x-x R-kk-ef hdl., 168.640 krónur og 87.014 krónur í annan sakarkostnað.

L-kvk-nf R-kvk-nf S-kvk-nf